**Bəzi fəaliyyət növlərinə xüsusi razılıq (lisenziya) verilməsi qaydalarının təkmilləşdirilməsi haqqında**

AZƏRBAYCAN RESPUBLİKASI PREZİDENTİNİN FƏRMANI

Ölkədə sahibkarlığın inkişafı sahəsində dövlət siyasətinin həyata keçirilməsində mühüm rol oynayan amillərdən biri bəzi sahibkarlıq fəaliyyəti növlərinin lisenziyalaşdırılmasıdır. Son illər bu sahədə bir sıra işlərin görülməsinə baxmayaraq, hələ də sahibkarlığın inkişafına mane olan hallar tam aradan qaldırılmamışdır. Belə ki, mövcud lisenziyalaşdırma sistemi xüsusi icazə verən dövlət orqanları tərəfindən sahibkarlıq fəaliyyəti ilə məşğul olanlara təzyiq vasitəsinə çevrilmiş, bəzi hallarda isə rüşvətxorluğun yayılmasına şərait yaratmışdır. Ölkədə 240-dan çox fəaliyyət növünün xüsusi icazə əsasında fəaliyyəti və lisenziyanın qısa müddətə verilməsi, faktiki olaraq, sahibkarlığın inkişafına, iqtisadiyyata investisiya qoyuluşu prosesinə mənfi təsir etmiş, sağlam rəqabət mühitinin formalaşması və istehlakçıların hüquqlarının qorunması sahəsində dövlət siyasətinin gerçəkləşdirilməsi yolunda inzibati-bürokratik əngələ çevrilmişdir.

Sahibkarlığın inkişafına dövlət qayğısının artırılması yuxarıda göstərilən nöqsanların qısa müddətdə aradan qaldırılmasını, ilk növbədə, xüsusi icazə tələb edən fəaliyyət növlərinin sayının kəskin surətdə azaldılmasını, lisenziya müddətinin uzadılmasını, lisenziya verilməsi prosesində dövlət orqanları tərəfindən sui-istifadə hallarına yol verməyən və bu işdə şəffaflığı təmin edən qaydaların tətbiqini zəruri edir.

Azərbaycan Respublikasında sahibkarlığın inkişafı üçün mövcud mühiti yaxşılaşdırmaq və bəzi fəaliyyət növlərinə lisenziya verilməsi qaydalarını daha da təkmilləşdirmək məqsədi ilə **qərara alıram:**

1. "Azərbaycan Respublikasında bəzi fəaliyyət növlərinə xüsusi razılıq (lisenziya) verilməsi haqqında Qaydalar" (əlavə № 1) təsdiq edilsin.

2. “Xüsusi razılıq (lisenziya) tələb olunan fəaliyyət növlərinin siyahısı və həmin fəaliyyət növlərinə xüsusi razılıq (lisenziya) verilməsinə görə ödənilən dövlət rüsumunun məbləğləri” (Əlavə № 2) təsdiq edilsin.**[1]**

3. "Naxçıvan Muxtar Respublikasının İcra hakimiyyəti orqanları tərəfindən xüsusi razılıq (lisenziya) verilən fəaliyyət növlərinin siyahısı" (əlavə № 3) təsdiq edilsin.

4. Sahibkarların hüquqlarının müdafiəsi ilə bağlı bəzi fəaliyyət növlərinə xüsusi razılıq verilməsi sahəsində dövlət tənzimlənməsini və bu sahədə metodiki rəhbərliyi həyata keçirmək məqsədi ilə lisenziyalaşdırma sahəsində xüsusi səlahiyyətli orqan funksiyası Azərbaycan Respublikasının İqtisadiyyat və Sənaye Nazirliyinə həvalə edilsin.

Azərbaycan Respublikasının İqtisadiyyat və Sənaye Nazirliyinin lisenziyalaşdırma sahəsində xüsusi səlahiyyətləri bu Fərmanın əlavəsində verilən "Azərbaycan Respublikasında bəzi fəaliyyət növlərinə xüsusi razılıq (lisenziya) verilməsi haqqında Qaydalar"la müəyyən edilir.**[2]**

5. Azərbaycan Respublikasının Nazirlər Kabinetinə tapşırılsın:

bu Fərmanın 2 nömrəli əlavəsində göstərilən fəaliyyət növlərinin xüsusiyyətindən asılı olaraq xüsusi razılıq (lisenziya) verilməsi üçün tələb olunan əlavə şərtləri müəyyənləşdirib təsdiq etsin;

qüvvədə olan qanunvericilik aktlarının bu Fərmana uyğunlaşdırılması haqqında təkliflərini bir ay müddətində Azərbaycan Respublikasının Prezidentinə təqdim etsin;

Nazirlər Kabinetinin və müvafiq icra hakimiyyəti orqanlarının normativ hüquqi aktlarının bu Fərmana uyğunlaşdırılmasını təmin etsin və bu barədə Azərbaycan Respublikasının Prezidentinə məlumat versin;

bu Fərmandan irəli gələn digər məsələləri həll etsin.

6. Müəyyən edilsin ki:

bu Fərmanın 3 nömrəli əlavəsində göstərilən bəzi fəaliyyət növləri üzrə xüsusi razılıq (lisenziya) Naxçıvan Muxtar Respublikasının Nazirlər Kabineti tərəfindən müəyyən edilən müvafiq icra hakimiyyəti orqanı tərəfindən verilir;

Naxçıvan Muxtar Respublikasının müvafiq icra hakimiyyəti orqanları tərəfindən verilən xüsusi razılıq (lisenziya) yalnız Naxçıvan Muxtar Respublikasının ərazisində qüvvədədir.

bu Fərmana Əlavə № 2 “Xüsusi razılıq (lisenziya) tələb olunan fəaliyyət növlərinin siyahısı və həmin fəaliyyət növlərinə xüsusi razılıq (lisenziya) verilməsinə görə ödənilən dövlət rüsumunun məbləğləri”nin 8-ci, 52–54-cü bəndlərində göstərilən fəaliyyət növləri üzrə lisenziyalaşdırılan işlər və xidmətlərin Siyahısı Nazirlər Kabineti tərəfindən təsdiq edilir.[3]

7. Bu Fərmanla lisenziyalaşdırılması nəzərdə tutulan fəaliyyət növləri üzrə bu Fərman qüvvəyə minənədək verilmiş lisenziyalar öz hüquqi qüvvəsini onlarda göstərilmiş tarixədək saxlayır.

8. Azərbaycan Respublikası Prezidentinin "Bəzi sahibkarlıq fəaliyyəti növlərinə xüsusi razılıq (lisenziya) verilməsi haqqında" 1997-ci il 27 yanvar tarixli, 543 nömrəli, "Xüsusi razılıq (lisenziya) tələb olunan fəaliyyət növlərinin siyahısının təsdiq edilməsi haqqında" 1997-ci il 4 oktyabr tarixli, 637 nömrəli, "Qiymətli kağızlarla fəaliyyət sahəsində bəzi fəaliyyət növlərinin lisenziyalaşdırılması qaydalarının təsdiq edilməsi haqqında" 1999-cu il 8 noyabr tarixli, 202 nömrəli və "Naxçıvan Muxtar Respublikasının icra orqanları tərəfindən bir sıra fəaliyyət növlərinə xüsusi razılığın (lisenziyanın) verilməsi haqqında" 2001-ci il 21 dekabr tarixli, 605 nömrəli fərmanları və Azərbaycan Respublikası Prezidentinin "Azərbaycan Respublikasında bəzi sahibkarlıq fəaliyyəti növlərinə xüsusi razılıq (lisenziya) verilməsinin təkmilləşdirilməsi haqqında" 2000-ci il 28 mart tarixli, 310 nömrəli Fərmanının 1-ci, 5-ci və 6-cı bəndləri qüvvədən düşmüş hesab edilsin.

9. Bu Fərman dərc olunduğu gündən qüvvəyə minir.

**Heydər ƏLİYEV,**

**Azərbaycan Respublikasının Prezidenti**

Bakı şəhəri, 2 sentyabr 2002-ci il

   № 782

|  |
| --- |
| **ƏLAVƏ № 1**    Azərbaycan Respublikası Prezidentinin  2002-ci il 2 sentyabr tarixli, 782 nömrəli Fərmanı ilə  TƏSDİQ EDİLMİŞDİR |

**Azərbaycan Respublikasında bəzi fəaliyyət növlərinə xüsusi razılıq (lisenziya) verilməsi haqqında**

**QAYDALAR**

**I. ÜMUMİ MÜDDƏALAR**

1.1. Bu Qaydalar Azərbaycan Respublikasının Mülki Məcəlləsinə, "Sahibkarlıq fəaliyyəti haqqında" Azərbaycan Respublikası Qanununa əsasən hazırlanmışdır və bəzi fəaliyyət növləri ilə məşğul olmaq üçün xüsusi razılıq (lisenziya) verilməsi qaydalarını tənzimləyir.

1.2. Lisenziya - təşkilatı-hüquqi formasından asılı olmayaraq bütün hüquqi şəxslərə və hüquqi şəxs yaratmadan sahibkarlıq fəaliyyəti ilə məşğul olan fiziki şəxsə (bundan sonra - ərizəçi) müvafiq sahibkarlıq fəaliyyəti növlərini həyata keçirməyə icazə verən rəsmi sənəddir.

1.3. Aşağıdakı fəaliyyət növləri üzrə ərizəçinin məşğul ola biləcəyi işlər və xidmətlərin siyahısı lisenziyanın əlavəsində göstərilir:

tibb fəaliyyəti;

dövlət standartlarına uyğun olaraq I və II məsuliyyət səviyyəli bina və qurğuların mühəndis-axtarış işləri;

dövlət standartlarına uyğun olaraq I və II məsuliyyət səviyyəli bina və qurğuların layihələndirilməsi;

dövlət standartlarına uyğun olaraq I və II məsuliyyət səviyyəli bina və qurğuların tikinti-quraşdırma işləri.[4]

1.4. Lisenziya hər bir fəaliyyət növü üçün ayrıca verilir. Ərizəçinin fəaliyyəti çoxprofilli (çoxyönümlü) olduqda, o, bir neçə lisenziyaya malik ola bilər. Ərizəçi yalnız lisenziya aldıqdan sonra həmin lisenziyada göstərilən fəaliyyət növü ilə müəyyən edilmiş qaydada və müddətdə məşğul ola bilər.

1.5. Xarici hüquqi və fiziki şəxslər, habelə xarici hüquqi şəxslərin filialları və nümayəndəlikləri öz öhdəliklərində bu Qaydalarda göstərilən fəaliyyət növü ilə məşğul olmaq üçün aldıqları lisenziyaların Azərbaycan Respublikasında tanınmasını müəyyən edən dövlətlərarası saziş olmadığı halda, həmin fəaliyyət növü ilə məşğul olmaq üçün bu Qaydalara uyğun olaraq lisenziya almalıdırlar.

1.6. Lisenziyanın sahibi ona verilən lisenziyadan yalnız özü istifadə edə bilər və onu başqa şəxsə verə bilməz. Verilmiş lisenziyanın qüvvəsi lisenziya sahibinin təsisçisi olduğu hüquqi şəxslərə, habelə lisenziyanın sahibi ilə birgə fəaliyyət, o cümlədən onunla əməkdaşlıq barədə bağlanmış müqavilə əsasında fəaliyyət göstərən başqa şəxslərə şamil edilmir.

1.7. Fərdi əmək müqaviləsi (kontraktı) və ya tapşırıq əsasında lisenziya sahibinin adından hərəkətlər edən şəxsə müvəqqəti olaraq lisenziyanın verilməsi lisenziyanın başqa şəxsə verilməsi sayılır.

1.8. Lisenziyalaşdırma sahəsində xüsusi səlahiyyətli orqan Azərbaycan Respublikasının İqtisadiyyat və Sənaye Nazirliyidir.

1.9. Azərbaycan Respublikasının İqtisadiyyat və Sənaye Nazirliyi:

lisenziyalaşdırma ilə bağlı dövlət tənzimlənməsinin əsas istiqamətlərini işləyib hazırlayır;

lisenziyalaşdırma məsələləri üzrə normativ hüquqi aktların layihələrini hazırlayır;

dövlət orqanları və təsərrüfat subyektləri tərəfindən lisenziyalaşdırma sahəsində qanunvericiliyə riayət edilməsinə nəzarət edir və lisenziyalaşdırma qaydalarının tətbiqinə dair izahatlar verir;

lisenziya verən dövlət orqanlarına metodiki rəhbərliyi və informasiya təminatını həyata keçirir;

lisenziyalaşdırma sahəsində sənədlərin formasını və onların doldurulması qaydalarını müəyyən edir;

ölkədə vahid lisenziya reyestrini aparır;

lisenziya blanklarının hazırlanmasına sifariş verir, onların bölgüsünü həyata keçirir, blankların istifadəsinin uçot və hesabatlarını aparır.

1.10. Azərbaycan Respublikasının İqtisadiyyat və Sənaye Nazirliyinin lisenziyalaşdırma məsələləri üzrə sərəncamı mərkəzi icra hakimiyyəti orqanları, yerli icra hakimiyyəti orqanları və yerli özünüidarəetmə orqanları, hüquqi və fiziki şəxslər üçün məcburidir.**[5]**

**II. LİSENZİYANIN VERİLMƏSİ QAYDASI**

2.1. Lisenziya almaq üçün ərizəçi lisenziya verən dövlət orqanına aşağıdakıları təqdim edir:

2.1.1. lisenziya almaq üçün ərizə. Ərizədə aşağıdakılar öz əksini tapmalıdır:

hüquqi şəxslər üçün - adı, təşkilati-hüquqi forması, hüquqi ünvanı, hesablaşma hesabının nömrəsi və bankın adı, fəaliyyət növü;

fiziki şəxslər üçün - adı, atasının adı, soyadı, şəxsiyyət vəsiqəsinə dair məlumatlar (seriya, nömrə, nə vaxt və kim tərəfindən verilmişdir, ünvanı), fəaliyyət növü;

2.1.2. hüquqi şəxsin dövlət qeydiyyatı haqqında şəhadətnaməsinin surəti;

2.1.3. ərizəçinin vergi orqanları tərəfindən uçota alınması haqqında müvafiq sənədin surəti;

2.1.4. ərizədə qeyd olunan obyektlərdən hər biri üçün ərizəçinin istifadə hüququnu (mülkiyyət hüququ, icarə, istifadə və s. əsasları) təsdiq edən sənədin surəti;

2.1.5. bu Qaydaların 2.9-cu bəndinə uyğun olaraq lisenziya almaq üçün dövlət rüsumunun ödənildiyini təsdiq edən sənəd;

2.1.6. fəaliyyət növünün xüsusiyyətindən asılı olaraq Azərbaycan Respublikasının Nazirlər Kabineti tərəfindən müəyyən edilən əlavə şərtləri əks etdirən sənədlər.

*2.1-1. “Xüsusi razılıq (lisenziya) tələb olunan fəaliyyət növlərinin siyahısının 15.2-ci (sellülar (mobil) – (texnoloji standartın adı göstərilməklə) bəndi üzrə lisenziyanın verilməsi (qüvvədə olma müddətinin uzadılması) üçün lisenziya verən dövlət orqanı ilə ərizəçi arasında lisenziya müqaviləsi imzalanır.***[6]**

2.2. Ərizəçidən bu Qaydalarda nəzərdə tutulmayan sənədlərin tələb olunması qadağandır. Bu Qaydaların 1.3-cü bəndinə uyğun olaraq ərizəçi lisenziyanın qüvvədə olduğu müddətdə onun əlavəsində göstərilməyən işlər və xidmətlərlə məşğul olmaq üçün yenidən müraciət etdikdə müvafiq fəaliyyət növünə xüsusi razılıq (lisenziya) verilməsinə görə nəzərdə tutulan dövlət rüsumu məbləğinin 50 faizini ödəyir.**[7]**

2.3. Lisenziya verən dövlət orqanı zərurət olduqda konkret fəaliyyət növü ilə məşğul olmaq üçün həmin fəaliyyət növünün xüsusiyyətlərindən asılı olaraq müvafiq rəy alınması üçün aidiyyəti dövlət orqanlarına müraciət edə bilər.

2.4. Lisenziya verən dövlət orqanı tərəfindən rəy alınması üçün aidiyyəti dövlət orqanına göndərilmiş müraciətə 5 gün müddətində baxılaraq rəy verilir.

2.5. Lisenziya almaq üçün təqdim edilən sənədlər lisenziya verən dövlət orqanı tərəfindən qəbul edilir, xüsusi kitabda qeydə alınır, baxılır, çatışmazlıqlar və ya imtina üçün əsas olmadıqda qeydə alındığı gündən başlayaraq 15 gündən gec olmayaraq lisenziya verilməsi haqqında qərar qəbul edilir.

2.6. Təqdim edilmiş sənədlərdə çatışmazlıqlar aşkar edildikdə, bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və sənədlər təkrar təqdim edildikdən sonra onlara 5 gün müddətində baxılır və müvafiq qərar qəbul edilir.

2.7. Ərizəçiyə lisenziya verilməsindən imtina edildikdə, bu barədə ona imtinanın səbəbləri göstərilməklə beş gün müddətində yazılı məlumat verilir.

2.8. Lisenziyanın verilməsindən yalnız qanunla nəzərdə tutulmuş hallarda imtina oluna bilər və bu imtinadan qanunvericiliyə uyğun olaraq inzibati qaydada və (və ya) məhkəməyə şikayət verilə bilər. **[8]**

2.9. Lisenziyanın verilməsindən imtina edilmədikdə, ərizəçi lisenziya verilməsinə görə dövlət rüsumunun ödənildiyini təsdiq edən sənəd təqdim edir.

2.10. Hüquqi şəxs ləğv edildikdə, fiziki şəxs vəfat etdikdə, həmin şəxslərə verilən lisenziya da öz hüquqi qüvvəsini itirir.

2.11. Hüquqi şəxs yenidən təşkil edildikdə, onun adı dəyişdirildikdə, fiziki şəxsin vəsiqəsinə dair məlumatlar (seriya, nömrə, kim tərəfindən və nə vaxt verilmişdir, ünvanı) dəyişdikdə yaxud lisenziya itirildikdə ərizəçi 15 gün müddətində lisenziyanın yenidən rəsmiləşdirilməsi üçün ərizə təqdim etməlidir.

2.12. Lisenziyanın yenidən rəsmiləşdirildiyi müddətdə ərizəçi öz fəaliyyətini əvvəlki lisenziya əsasında, lisenziya itirildikdə isə müvafiq dövlət orqanlarının verdiyi müvəqqəti icazə əsasında həyata keçirir. Lisenziya verən dövlət orqanının rəhbəri və ya onun həvalə etdiyi vəzifəli şəxs tərəfindən imzalanmış və möhürlə təsdiq edilmiş müvəqqəti icazə lisenziyanın yenidən rəsmiləşdirilməsi üçün bütün sənədlər təqdim edildikdən sonra verilir.

2.13. Lisenziyada aşağıdakılar göstərilir:

2.13.1. lisenziya verən dövlət orqanının adı:

hüquqi şəxslər üçün - lisenziya verilən hüquqi şəxsin adı və hüquqi ünvanı;

fiziki şəxslər üçün - adı, atasının adı, soyadı, şəxsiyyət vəsiqəsinə dair məlumat (seriya, nömrə, kim tərəfindən və nə vaxt verilmişdir, ünvanı);

2.13.2. həyata keçirilməsinə lisenziya verilən fəaliyyət növü;

2.13.3. lisenziyanın qüvvədə olma müddəti;

2.13.4. lisenziyanın qeydiyyat nömrəsi və verilmə tarixi.

2.14. Lisenziya və bu Qaydaların 1.3-cü bəndində nəzərdə tutulmuş hallarda lisenziyanın əlavəsi lisenziyanı verən dövlət orqanının rəhbəri və ya onun həvalə etdiyi vəzifəli şəxs tərəfindən imzalanır və möhürlə təsdiq edilir.**[9]**

2.15. Lisenziyalaşdırılan fəaliyyət növü ərazi baxımından ayrı-ayrı obyektlərdə həyata keçirildiyi halda, ərizəçiyə lisenziya ilə birlikdə hər bir obyekt üçün onun ünvanı göstərilməklə lisenziyanın surəti təqdim olunur.

2.16. Bitki mühafizə vasitələrinin və aqrokimyəvi maddələrin istehsalına, idxalına və ya satışına lisenziya almış şəxslərin həmin vasitə və maddələrin saxlanılması üçün ayrıca lisenziya alması tələb olunmur. Bitki mühafizə vasitələrinin və aqrokimyəvi maddələrin istehsalına, idxalına və ya satışına verilən lisenziyada onların saxlanılmasına icazə verildiyi göstərilir.**[10]**

**III. LİSENZİYANIN MÜDDƏTİ**

3.1. Lisenziya 5 il (alkoqollu içkilərin və etil (yeyinti) spirtinin istehsalı üçün 3 il, idxalı üçün isə 1 il) müddətinə verilir.**[11]**

3.1-1. Təhsil fəaliyyətinə (dini təhsil müəssisələrinin fəaliyyəti istisna olmaqla) verilən lisenziyanın müddəti “Təhsil haqqında” Azərbaycan Respublikasının Qanunu ilə müəyyən edilir. **[12]**

3.2. Lisenziyanın qüvvədə olma müddətinin uzadılması lisenziyanın mövcudluğunu təsdiq edən sənədin yenidən rəsmiləşdirilməsi qaydasında həyata keçirilir.

3.3. Müddəti bitmiş lisenziya etibarsız sayılır.

**IV. LİSENZİYA TƏLƏBLƏRİNƏ VƏ ŞƏRTLƏRİNƏ NƏZARƏT**

4.1. Lisenziya verən dövlət orqanları hüquqi və fiziki şəxslər tərəfindən lisenziya tələblərinə və şərtlərinə riayət olunmasına nəzarət edirlər.

Bu Qaydaların 4.1-ci bəndində göstərilmiş nəzarət lisenziya almış hüquqi və fiziki şəxslər tərəfindən lisenziya tələblərinə və şərtlərinə riayət olunmasına dair ildə bir dəfə (alkoqollu içkilərin və etil (yeyinti) spirtinin istehsalı və idxalı ilə məşğul olan hüquqi və fiziki şəxslər tərəfindən ayda bir dəfə) Azərbaycan Respublikasının İqtisadiyyat və Sənaye Nazirliyi tərəfindən müəyyən edilmiş formada məlumatın lisenziya vermiş orqana təqdim edilməsi yolu ilə həyata keçirilir.[13]

4.2. Lisenziya verən dövlət orqanlarının nəzarət sahəsində aşağıdakı hüquqları vardır:

4.2.1. lisenziya almış hüquqi və fiziki şəxslərin fəaliyyətinin lisenziya tələblərinə və şərtlərinə uyğunluğunu “Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında” Azərbaycan Respublikasının Qanunu ilə müəyyən edilmiş hallarda və qaydada yoxlamaq;**[14]**

*//çıxarılıb//***[15]**

*//çıxarılıb//*

*//çıxarılıb//*

4.2.5. hüquqi və fiziki şəxslərə xəbərdarlıq etmək.

**V. LİSENZİYANIN FƏALİYYƏTİNİN DAYANDIRILMASI VƏ YA LƏĞV EDİLMƏSİ**

5.1. Lisenziya verən dövlət orqanı lisenziyanın fəaliyyətini aşağıdakı hallarda dayandırır:

5.1.1. lisenziya sahibi tərəfindən müvafiq ərizə təqdim edildikdə;

5.1.2. lisenziya sahibi tərəfindən normativ aktlara əməl edilmədikdə yaxud Azərbaycan Respublikasının qanunvericiliyinə uyğun olaraq müvafiq dövlət orqanı tərəfindən ərizəçinin fəaliyyəti dayandırıldıqda;

5.1.3. lisenziya sahibinin müflisləşməsi faktı Azərbaycan Respublikasının qanunvericiliyi ilə təsdiq edildikdə;

5.1.4. Azərbaycan Respublikasının qanunvericiliyində nəzərdə tutulan digər hallarda.

5.2. Lisenziya verən dövlət orqanı lisenziyanın fəaliyyətinin dayandırılması haqqında qərar qəbul etdiyi andan 3 gün müddətində yazılı şəkildə lisenziyanın sahibinə və dövlət ərazi vergi xidməti orqanlarına məlumat göndərir.

5.3. Lisenziyanın fəaliyyətinin dayandırılmasına səbəb olan hallar aradan qaldırıldıqdan sonra lisenziyanın fəaliyyəti lisenziyanın sahibinin müraciətinə əsasən bərpa edilə bilər. Lisenziya verən dövlət orqanı tərəfindən bu barədə qərar qəbul edildikdə lisenziya bərpa edilmiş hesab olunur, həmin qərar qəbul edildiyi andan 3 gün müddətində lisenziyanın sahibinə və dövlət ərazi vergi xidməti orqanına məlumat göndərilir.

5.4. Lisenziya verən dövlət orqanı lisenziyanı aşağıdakı hallarda ləğv edir:

5.4.1. lisenziya sahibi tərəfindən müvafiq ərizə təqdim edildikdə;

5.4.2. lisenziya verilməsi üçün təqdim edilən sənədlərdə yanlış məlumat aşkar edildikdə;

5.4.3. məhkəmənin müvafiq qərarı olduqda;

5.4.4. hüquqi şəxs ləğv edildikdə və fiziki şəxs vəfat etdikdə;

5.4.5. Azərbaycan Respublikasının qanunvericiliyində nəzərdə tutulan digər hallarda.

5.5. Lisenziya verən dövlət orqanı lisenziyanın ləğv edilməsi haqqında qərar qəbul etdiyi andan 3 gün müddətində yazılı şəkildə lisenziyanın sahibinə və dövlət vergi xidməti orqanlarına məlumat göndərir.

5.6. Lisenziya verən dövlət orqanı verdiyi, qeydə aldığı, dayandırdığı, bərpa etdiyi və ləğv etdiyi lisenziyaların reyestrini aparır.

5.7. Lisenziya verən dövlət orqanı lisenziyanın reyestrdə qeydə alındığı tarixdən 10 gün müddətində müvafiq məlumatı dövlət ərazi vergi xidməti orqanına göndərir.

**VI. LİSENZİYA VERƏN DÖVLƏT ORQANININ VƏZİFƏLİ ŞƏXSLƏRİNİN VƏ ƏRİZƏÇİLƏRİN MƏSULİYYƏTİ**

6.1. Lisenziya verən dövlət orqanlarının vəzifəli şəxsləri lisenziyalaşdırma qaydalarını pozduqda və ya həmin qaydalara riayət etmədikdə mövcud qanunvericiliyə uyğun məsuliyyət daşıyırlar.

6.2. Ərizəçilər təqdim etdikləri sənədlərin və onlarda göstərilən məlumatın düzgünlüyünə görə qanunvericiliyə uyğun məsuliyyət daşıyırlar.

6.3. Lisenziya verən dövlət orqanlarının qəbul etdiyi qərarlardan və onların vəzifəli şəxslərinin hərəkətlərindən qanunvericiliyə uyğun olaraq inzibati qaydada və *//çıxarılıb//* məhkəməyə şikayət verilə bilər. **[16]**

|  |
| --- |
| **ƏLAVƏ № 2**    Azərbaycan Respublikası Prezidentinin   2006-cı il 29 dekabr tarixli 510 nömrəli Fərmanı ilə  TƏSDİQ EDİLMİŞDİR |

**Xüsusi razılıq (lisenziya) tələb olunan fəaliyyət növlərinin siyahısı və həmin fəaliyyət növlərinə xüsusi razılıq (lisenziya) verilməsinə görə ödənilən dövlət rüsumunun**

**MƏBLƏĞLƏRİ****[17]**

|  |  |  |  |  |
| --- | --- | --- | --- | --- |
| **Sıra**  **№-si** | **Fəaliyyət növlərinin adı** | **Lisenziya verən icra hakimiyyəti orqanı** | **Dövlət**  **rüsumunun**  **məbləği**  **(manatla)** | |
| 1. | Özəl mühafizə fəaliyyəti | Azərbaycan Respublikasının Milli Təhlükəsizlik Nazirliyi  (Azərbaycan Respublikasının ərazisində xarici hüquqi şəxslər və ya əcnəbi və ya vətəndaşlığı olmayan şəxslər tərəfindən təsis edilmiş hüquqi şəxslərin, o cümlədən birbaşa və ya dolayı yolla xarici kapitalın iştirakı ilə yaradılmış hüquqi şəxslərin öz mühafizəsini təmin etmək üçün);    Azərbaycan Respublikasının Daxili İşlər Nazirliyi (digər hallarda) | 3000 **[18]** | |
| 2. | Kartoqrafiya fəaliyyəti | Azərbaycan Respublikasının Dövlət Torpaq və Xəritəçəkmə Komitəsi | 1100 | |
| 3. | Radioaktiv və ionizə şüaları verən maddələrin tullantılarının saxlanması və basdırılması | Azərbaycan RespublikasınınFövqəladə Hallar Nazirliyi**[19]** | 1100 | |
| 4. | Toksiki istehsalat tullantılarının utilizasiyası və zərərsizləşdiriləsi | Azərbaycan Respublikasının Ekologiya və Təbii Sərvətlər Nazirliyi | 1100 | |
| 5. | Əlvan metal, tərkibində qiymətli metallar və daşlar olan sənaye və istehsalat tullantılarının tədarükü, emalı və satışı | Azərbaycan Respublikasınınİqtisadiyyat və SənayeNazirliyi**[20]** | 2200 | |
| 6. | Neft məhsullarının satışı | Azərbaycan RespublikasınınEnergetika Nazirliyi**[21]** | 5500 | |
| 7. | Qaz məhsullarının satışı | Azərbaycan RespublikasınınEnergetika Nazirliyi | 5500 | |
| 8. | Tibb fəaliyyəti | Azərbaycan Respublikasının Səhiyyə Nazirliyi | 5500 | |
| 9. | Əczaçılıq fəaliyyəti | Azərbaycan Respublikasının Səhiyyə Nazirliyi | 5500 | |
| 10. | Etil (yeyinti) spirtinin və alkoqollu içkilərin (şərabın, konyakın, arağın və siyahısı Azərbaycan Respublikasının Nazirlər Kabineti tərəfindən müəyyən edilən digər alkoqollu içkilərin): | Azərbaycan Respublikasının Kənd Təsərrüfatı Nazirliyi |  | |
| 10.1. | istehsalı | 5500 | |
| 10.2. | idxalı | 11000 | |
| 10.3. | satışı | Şəhər və rayon (şəhər rayonları istisna olmaqla) icra hakimiyyəti orqanları | 220 | |
| 11. | Tütün məmulatının: | Azərbaycan Respublikasının Kənd Təsərrüfatı Nazirliyi |  | |
| 11.1. | istehsalı | 5500 | |
| 11.2. | idxalı | 11000 | |
| 11.3. | satışı | Şəhər və rayon (şəhər rayonları istisna olmaqla) icra hakimiyyəti orqanları | 220 | |
| *//çıxarılıb//* | *//çıxarılıb//* | *//çıxarılıb//* | *//çıxarılıb//* | |
| 13.**[23]** | Ticarət gəmiçiliyi sahəsində |  |  | |
| 13.1. | su nəqliyyatı ilə yük daşınması | Dövlət Dəniz Administrasiyası | 5500 | |
| 13.2. | su nəqliyyatı ilə sərnişin daşınması | 5500 | |
| 14. | Hava nəqliyyatı ilə yük və sərnişin daşınması | Azərbaycan RespublikasınınDövlət Mülki Aviasiya Administrasiyası [24] | 5500 | |
| 15. | Rabitə xidmətləri: | Azərbaycan Respublikasının Rabitə və İnformasiya Texnologiyaları Nazirliyi |  | |
| 15.1. | telefon (məftilli) | 5000 | |
| 15.2. | sellülar (mobil) - *(texnoloji standartın adı göstərilməklə)***[25]** | 11000 | |
| 15.3. | radiotrank və simsiz telefon | 5000 | |
| 15.4. | ölkədaxili telekommunikasiya kanallarının təşkili | 5000 | |
| 15.5. | beynəlxalq telekommunikasiya kanallarının təşkili | 11000 | |
| 15.6. | İP-telefoniya (internet-telefoniya) | 8000 | |
| 15.7. | məlumatların ötürülməsi (data) | 6000 | |
| 15.8. | sürətli poçt xidməti | 2500 | |
| *//çıxarılıb//***[26]** | *//çıxarılıb//* | *//çıxarılıb//* | *//çıxarılıb//* | |
| 16. | İnformasiya mühafizə vasitələrinin layihələndirilməsi və istehsal sahəsində fəaliyyəti | Azərbaycan Respublikasının Milli Təhlükəsizlik Nazirliyi | 2200 | |
| 17. | Təhsil *//çıxarılıb//* fəaliyyəti: **[28]** | Azərbaycan Respublikasının Təhsil Nazirliyi |  | |
| 17.1. | məktəbəqədər təhsil müəssisələri**[29]** | Azərbaycan Respublikasının Təhsil Nazirliyi | 2500 | |
| 17.2. | ümumtəhsil müəssisələri (liseylər və gimnaziyalar daxil olmaqla), peşə məktəbləri və peşə liseyləri, orta ixtisas təhsil müəssisələri | Azərbaycan Respublikasının Təhsil Nazirliyi | 4000 | |
| 17.2-1.**[30]** | ilk peşə-ixtisas təhsilini həyata keçirən ayrı-ayrı təşkilatlar, müəssisələr, əmək birjaları, məşğulluq idarələri və digər müvafiq qurumlar | Azərbaycan Respublikasının Təhsil Nazirliyi | 3000 | |
| 17.3. | ali təhsil müəssisələri | Azərbaycan Respublikasının Təhsil Nazirliyi | 5500 | |
| 17.3-1. | əlavə təhsili həyata keçirən ixtisasartırma və yenidənhazırlanma qurumları və digər müəssisələr | Azərbaycan Respublikasının Təhsil Nazirliyi | 3000 | |
| 17.4. | dini orta ixtisas təhsil müəssisələri **[31]** | Azərbaycan Respublikasının Təhsil Nazirliyi | 4000 | |
| 17.5. | ali dini təhsilmüəssisələri | Azərbaycan Respublikasının Təhsil Nazirliyi | 5500 | |
| 18. | Azərbaycan Respublikası vətəndaşlarının xarici ölkələrdə işə düzəlmələrində vasitəçilik fəaliyyəti | Azərbaycan Respublikasının Əmək və Əhalinin Sosial Müdafiəsi Nazirliyi | 2200 | |
| 19. | Bank fəaliyyəti: | Azərbaycan RespublikasınınMərkəzi Bankı[32] |  | |
| 19.1. | banklar | 22000 | |
| 19.2. | bank olmayan kredit təşkilatları | 1100 | |
| 19.3. | poçt rabitəsinin milli operatoru**[33]** | Azərbaycan Respublikasının Mərkəzi Bankı | 1000 | |
| 20. | Qeyri-dövlət pensiya fondlarının fəaliyyəti | Azərbaycan Respublikasının Maliyyə Nazirliyi | 11000 | |
| 21 | Sığorta sektorunda fəaliyyət: **[34]** | Azərbaycan Respublikasının   Maliyyə Nazirliyi |  | |
| 21.1 | sığorta fəaliyyəti | 22000 | |
| 21.2 | təkrarsığorta fəaliyyəti | 22000 | |
| 21.3 | sığorta brokeri fəaliyyəti: |  | |
| 21.3.1 | hüquqi şəxs olan sığorta brokerləri | 22000 | |
| 21.3.2 | fiziki şəxs olan sığorta brokerləri | 1000 | |
| 21.4 | sığorta agenti fəaliyyəti: |  | |
| 21.4.1 | hüquqi şəxs olan sığorta agentləri | 1000 | |
| 21.4.2 | fiziki şəxs olan sığorta agentləri | 200 | |
| 22. | Auditor fəaliyyəti | Azərbaycan Respublikasının Auditorlar Palatası | 2200 | |
| 23. | Əmtəə birjasının fəaliyyəti | Azərbaycan Respublikasınınİqtisadiyyat və SənayeNazirliyi**[35]** | 11000 | |
| 24. | Fond birjasının fəaliyyəti | Azərbaycan Respublikasının*//çıxarılıb////çıxarılıb//* Qiymətli Kağızlar üzrə Dövlət Komitəsi **[36]** | 11000 | |
| 25.**[37]** | Səhmdar investisiya fondunun fəaliyyəti | Azərbaycan Respublikasının*//çıxarılıb////çıxarılıb//* Qiymətli Kağızlar üzrə Dövlət Komitəsi | 11000 | |
| 26.**[38]** | Qiymətli kağızlar bazarının peşəkariştirakçılarının fəaliyyəti (broker, diler,aktivlərin idarə edilməsi, qarşılıqlı öhdəliklərin müəyyən edilməsi (klirinq), depozitar, qiymətli kağız sahiblərinin reyestrinin aparılması, qiymətli kağızlar bazarında ticarətin təşkili) | Azərbaycan Respublikasının*//çıxarılıb////çıxarılıb//* Qiymətli Kağızlar üzrə Dövlət Komitəsi | 5500 | |
| 27. | Bütün növ qiymətli kağız blanklarının hazırlanması və satışı üzrə fəaliyyət | Azərbaycan Respublikasının*//çıxarılıb////çıxarılıb//* Qiymətli Kağızlar üzrə Dövlət Komitəsi | 5500 | |
| 28. | Ciddi hesabat blanklarının hazırlanması | Azərbaycan Respublikasının Maliyyə Nazirliyi | 2200 | |
| 29. | Müxtəlif növ möhürlərin və ştampların hazırlanması | Azərbaycan Respublikasının Daxili İşlər Nazirliyi | 2200 | |
| 30. | Turizm fəaliyyəti | Azərbaycan Respublikasının Mədəniyyət və Turizm Nazirliyi | 5500 | |
| 31. | 31. Gömrük brokeri, gömrük daşıyıcısı fəaliyyəti | Azərbaycan Respublikasının Dövlət Gömrük Komitəsi | 11000 | |
| 32. | Gömrük anbarlarının, müvəqqəti saxlanc anbarlarının təsis edilməsi**[39]** | Azərbaycan Respublikasının Dövlət Gömrük Komitəsi | 11000 | |
| 33. | Teleradio yayımı:**[40]** | Milli Televiziya və Radio Şurası |  | |
| 33.1. | ümumrespublika televiziya yayımı | 11 000 | |
| 33.2. | Bakı şəhəri üzrə televiziya  yayımı | 5 500 | |
| 33.3. | regional televiziya yayımı | 3 000 | |
| 33.4. | ümumrespublika radio yayımı | 5 000 | |
| 33.5. | Bakı şəhəri üzrə radio yayımı | 2 500 | |
| 33.6. | regional radio yayımı | 1 000 | |
| 33.7. | əlavə informasiya yayımı | 1 000 | |
| 33.8. | abonentlərinin sayı 5 000-dək olan kabel şəbəkəsi yayımı | 3 000 | |
| 33.9. | abonentlərinin sayı 5 000-dən yuxarı olan kabel şəbəkəsi yayımı | 5 000 | |
| 33.10. | peyk уayımı | 1 000 | |
| 33.11. | xarici teleradio kanallarının peyk vasitəsilə teleradio yayımının kodlaşdırılmış qurğularla həyata keçirilməsini təmin edən fəaliyyət | 1 000 | |
| 34. | Yabanı dərman bitkiləri xammalının yığılması: | Azərbaycan Respublikasının Ekologiya və Təbii Sərvətlər Nazirliyi | 550 | |
| 35. | Avtomobil nəqliyyatı ilə sərnişin və yük daşınması:[41] | Azərbaycan Respublikasının Nəqliyyat Nazirliyi |  | |
| 35.1. | şəhərdaxili (rayondaxili) sərnişin daşımaları |  | 150 | |
| 35.2. | şəhərlərarası (rayonlararası) sərnişin daşımaları |  | 150 | |
| 35.3. | beynəlxalq sərnişin daşımaları |  | 150 | |
| 35.4. | taksi minik avtomobilləri ilə sərnişin daşımaları |  | 150 | |
| 35.5. | ölkədaxili yük daşımaları |  | 150 | |
| 35.6. | beynəlxalq yük daşımaları |  | 200 | |
| 36. | Prekursorların idxalı, ixracı, tranzit nəql edilməsi və istehsalı | Azərbaycan Respublikasının Səhiyyə Nazirliyi | 550 | |
| 37. | Mehmanxana və mehmanxana tipli obyektlərin fəaliyyəti | Azərbaycan Respublikasının Mədəniyyət və Turizm Nazirliyi | 1500 | |
| 38. | Təhlükəli yüklərin nəqliyyat vasitəsilə daşınması | Azərbaycan Respublikasının Fövqəladə Hallar Nazirliyi | 550 | |
| 39. | Maye və təbii qaz təsərrüfatı obyektlərinin quraşdırılması və istismarı | Azərbaycan Respublikasının Fövqəladə Hallar Nazirliyi | 2200 | |
| 40. | Dağ-mədən işləri, dağ və buruq qazmalarının aparılması | Azərbaycan Respublikasının Fövqəladə Hallar Nazirliyi | 2200 | |
| 41. | Liftlərin quraşdırılması və təmiri | Azərbaycan Respublikasının Fövqəladə Hallar Nazirliyi | 550 | |
| 42. | Attraksionların quraşdırılması və istismarı | Azərbaycan Respublikasının Fövqəladə Hallar Nazirliyi | 2500 | |
| 43. | Energetika obyektlərinin, avadanlıqların və qurğuların quraşdırılması, sazlanması və təmiri | Azərbaycan Respublikasının Fövqəladə Hallar Nazirliyi | 2500 | |
| 44. | Qaldırıcı qurğuların, metallurgiya avadanlıqlarının, təzyiq altında işləyən qazanların, tutumların istehsalı, quraşdırılması və təmiri | Azərbaycan Respublikasının Fövqəladə Hallar Nazirliyi | 2500 | |
| 45. | Təhlükə potensiallı obyektlərdə istismar olunan | Azərbaycan Respublikasının Fövqəladə | 2500 | |
|  | avadanlıqların və texniki qurğuların diaqnostikası və digər texniki yoxlamaların keçirilməsi | Hallar Nazirliyi |  | |
| 46. | Müəssisələrin və yaşayış məntəqələrinin müqavilə əsasında yanğınlardan qorunması | Azərbaycan Respublikasının Fövqəladə Hallar Nazirliyi | 3600 | |
| 47. | Yanğınsöndürmə texnikası məhsulunun istehsalı və alınması, sınaqların keçirilməsi | Azərbaycan Respublikasının Fövqəladə Hallar Nazirliyi | 3600 | |
| 48. | Yanğından mühafizə sistemlərinin və vasitələrinin quraşdırılması, texniki xidməti və təmiri; | Azərbaycan Respublikasının Fövqəladə Hallar Nazirliyi | 3600 | |
| 49. | Yanğınsöndürmə ləvazimatının, ilkin yanğınsöndürmə vasitələrinin təmiri və onlara xidmət, yanğınsöndürmə vasitələrinin keyfiyyətinin bərpası | Azərbaycan Respublikasının Fövqəladə Hallar Nazirliyi | 3600 | |
| 50. | Yanğından mühafizə binalarının, qurğularının, otaqlarının tikilməsi, yenidən qurulması və təmiri | Azərbaycan Respublikasının Fövqəladə Hallar Nazirliyi | 3600 | |
| 51. | Qiymətli metalların və qiymətli daşların: | Azərbaycan  Respublikasının  Maliyyə Nazirliyi | 5000 | |
| 51.1. | istehsalı (qiymətli metalların filizlərdən, konsentratlardan alınması | 500 | |
| 51.2. | emalı və istifadəsi (qiymətli metallardan və qiymətli daşlardan məhsulların, o cümlədən zərgərlik və digər məişət məmulatlarının hazırlanması və təmiri) |
| 51.3. | dövriyyəsi (qiymətli metalların və qiymətli daşların, onlardan hazırlanan məhsulların, o cümlədən zərgərlik və digər məişət məmulatlarının topdan və pərakəndə satışı, əhalidən satın alınması) | 500[42] | |
| 52. | Dövlət standartlarına uyğun olaraq I və II məsuliyyət səviyyəli bina və qurğuların mühəndis-axtarış işləri | Azərbaycan Respublikasının Fövqəladə Hallar Nazirliyi | 1100 | |
| 53. | Dövlət standartlarına uyğun olaraq  I və II məsuliyyət səviyyəli bina və qurğuların layihələndirilməsi | Azərbaycan Respublikasının Dövlət Şəhərsalma və Arxitektura Komitəsi | 1100 | |
| 54. | Dövlət standartlarına uyğun olaraq I və II məsuliyyət səviyyəli bina və qurğuların (12 metr hündürlüyədək fərdi yaşayış və bağ evləri istisna olmaqla) tikinti-quraşdırma işləri: | Azərbaycan Respublikasının Fövqəladə Hallar Nazirliyi |  | |
| 54.1 | 40 metr hündürlüyədək | 1100 | |
| 54.2 | 65 metr hündürlüyədək | 2200 | |
| 54.3 | 65 metrədək və daha hündür | 3300[43] | |
| 55. | Özəl baytarlıq təbabəti fəaliyyəti **[44]** | Azərbaycan Respublikasının Kənd Təsərrüfatı Nazirliyi | | 150 |
| 56. | Baytarlıq preparatlarının: | Azərbaycan Respublikasının Kənd Təsərrüfatı Nazirliyi | |  |
| 56.1. | istehsalı | 3000 |
| 56.2. | satışı | 220 |
| 57. | Biometrik texnologiyaların yaradılması və həmin texnologiyalara xidmət göstərilməsi | Azərbaycan Respublikasının Rabitə və İnformasiya Texnologiyaları Nazirliyi | | 2200 |
| 58**[45]** | Fərdi məlumatların informasiya ehtiyatlarının formalaşdırılması və informasiya sistemlərinin yaradılması, onlara xidmətlərin göstərilməsi | Azərbaycan Respublikasının Rabitə və İnformasiya Texnologiyaları Nazirliyi | | 2200 |
| 59. | Qeyri-dövlət fitosanitar xidmətləri, o cümlədən bitki mühafizə vasitələrinin və aqrokimyəvi maddələrin: | Azərbaycan Respublikasının Kənd Təsərrüfatı Nazirliyi | |  |
| 59.1. | istehsalı |  | | 2000 |
| 59.2. | idxalı |  | | 1000 |
| 59.3. | satışı |  | | 500 |
| 59.4. | saxlanılması |  | | 200 |
| 60.**[46]** | Fərdi ovçuluq təsərrüfatlarının təşkili | Azərbaycan Respublikasının Ekologiya və Təbii Sərvətlər Nazirliyi | | 1100 |
|  |  |  |  |  |

|  |
| --- |
| **Əlavə 3**    Azərbaycan Respublikası Prezidentinin  19 mart 2003-cü il tarixli 861 nömrəli Fərmanı ilə  TƏSDİQ EDİLMİŞDİR |

**Naxçıvan Muxtar Respublikasının icra hakimiyyəti orqanları tərəfindən xüsusi razılıq (lisenziya) verilən fəaliyyət növlərinin**

**SİYAHISI** [47]

|  |  |
| --- | --- |
| **Sıra №-si** | **Fəaliyyət növünün adı** |
| 1. | Kartoqrafiya fəaliyyəti |
| 2. | Neft məhsullarının satışı |
| 3. | Qaz məhsullarının satışı |
| 4. | Tibb fəaliyyəti |
| 5. | Əczaçılıq fəaliyyəti |
| 6. | Etil (yeyinti) spirtinin və alkoqollu içkilərin (şərabın, konyakın, arağın və siyahısı Azərbaycan Respublikasının Nazirlər Kabineti tərəfindən müəyyən edilən digər alkoqollu içkilərin): |
| 6.1. | İstehsalı |
| 6.2. | İdxalı |
| 7. | Tütün məmulatının: |
| 7.1. | İstehsalı |
| 7.2. | İdxalı |
| 8. | Rabitə xidmətləri: |
| 8.1. | telefon (məftilli) |
| 8.2. | sellülar (mobil) *- (texnoloji standartın adı göstərilməklə)***[48]** |
| 8.3. | radiotrank və simsiz telefon |
| 8.4. | İP-telefoniya (internet-telefoniya) |
| 8.5. | məlumatların ötürülməsi (data) |
| 8.6. | sürətli poçt xidməti |
| *//çıxarılıb//***[49]** | *//çıxarılıb//* |
| 9. | Təhsil *//çıxarılıb//* fəaliyyəti:  **[50]** |
| 9.1. | məktəbəqədər təhsil müəssisələri **[51]** |
| 9.2. | ümumtəhsil müəssisələri (liseylər və gimnaziyalar daxil olmaqla), peşə məktəbləri və peşə liseyləri, orta ixtisas təhsil müəssisələri |
| 9.2-1.**[52]** | ilk peşə-ixtisas təhsilini həyata keçirən ayrı-ayrı təşkilatlar, müəssisələr, əmək birjaları, məşğulluq idarələri və digər müvafiq qurumlar |
| 9.3. | ali təhsil müəssisələri |
| 9.3-1. | əlavə təhsili həyata keçirən ixtisasartırma və yenidənhazırlanma qurumları və digər müəssisələr |
| 9.4. | dini orta ixtisas təhsil müəssisələri **[53]** |
| 9.5. | ali dini təhsil müəssisələri |
| 10. | Azərbaycan Respublikası vətəndaşlarının xarici ölkələrdə işə düzəlmələrində vasitəçilik fəaliyyəti |
| 11. | Auditor fəaliyyəti |
| 12. | Ciddi hesabat blanklarının hazırlanması |
| 13. | Müxtəlif növ möhürlərin və ştampların hazırlanması |
| 14. | Turizm fəaliyyəti |
| 15. | Gömrük brokeri, gömrük daşıyıcısı fəaliyyəti[54] |
| 16. | Gömrük anbarlarının, müvəqqəti saxlanc anbarlarının*//çıxarılıb//* təsis edilməsi[55] |
| 17. | Teleradio yayımı (televiziya və radio yayımı, əlavə informasiya yayımı, kabel şəbəkəsi yayımı, peyk vasitəsilə yayım, xarici teleradio kanallarının peyk vasitəsilə teleradio yayımının kodlaşdırılmış qurğularla həyata keçirilməsini təmin edən fəaliyyət) |
| 18. | Yabanı dərman bitkiləri xammalının yığılması |
| 19. | Avtomobil nəqliyyatı ilə sərnişin və yük daşınması: |
| 19.1. | Şəhərdaxili (rayondaxili) sərnişin daşımaları |
| 19.2. | Şəhərlərarası (rayonlararası) sərnişin daşımaları |
| 19.3. | taksi minik avtomobilləri ilə sərnişin daşımaları |
| 19.4. | ölkədaxili yük daşımaları |
| 20. | Prekursorların idxalı, ixracı, tranzit nəql edilməsi və istehsalı |
| 21. | Mehmanxana və mehmanxana tipli obyektlərin fəaliyyəti |
| 22. | Təhlükəli yüklərin nəqliyyat vasitəsilə daşınması |
| 23. | Maye və təbii qaz təsərrüfatı obyektlərinin quraşdırılması və istismarı |
| 24. | Dağ-mədən işləri, dağ və buruq qazmalarının aparılması |
| 25. | Liftlərin quraşdırılması və təmiri |
| 26. | Attraksionların quraşdırılması və istismarı |
| 27. | Energetika obyektlərinin, avadanlıqların və qurğuların quraşdırılması, sazlanması və təmiri |
| 28. | Qaldırıcı qurğuların, metallurgiya avadanlıqlarının, təzyiq altında işləyən qazanların, tutumların istehsalı, quraşdırılması və təmiri |
| 29. | Təhlükə potensiallı obyektlərdə istismar olunan avadanlıqların və texniki qurğuların diaqnostikası və digər texniki yoxlamaların keçirilməsi |
| 30. | Yanğınsöndürmə texnikası məhsulunun istehsalı və alınması, sınaqların keçirilməsi |
| 31. | Yanğından mühafizə sistemlərinin və vasitələrinin quraşdırılması, texniki xidməti və təmiri |
| 32. | Yanğınsöndürmə ləvazimatının, ilkin yanğınsöndürmə vasitələrinin təmiri və onlara xidmət, yanğınsöndürmə vasitələrinin keyfiyyətinin bərpası |
| 33. | Yanğından mühafizə binalarının, qurğularının, otaqlarının tikilməsi, yenidən qurulması və təmiri |
| 34. | Qiymətli metalların və qiymətli daşların dövriyyəsi (qiymətli metalların və qiymətli daşların, onlardan hazırlanan məhsulların, o cümlədən zərgərlik və digər məişət məmulatlarının topdan və pərakəndə satışı, əhalidən satın alınması) |
| 35. | Dövlət standartlarına uyğun olaraq I və II məsuliyyət səviyyəli bina və qurğuların mühəndis-axtarış işləri |
| 36. | Dövlət standartlarına uyğun olaraq I və II məsuliyyət səviyyəli bina və qurğuların layihələndirilməsi |
| 37. | Dövlət standartlarına uyğun olaraq I və II məsuliyyət səviyyəli bina və qurğuların (12 metr hündürlüyədək fərdi yaşayış və bağ evləri istisna olmaqla) tikinti-quraşdırma işləri: |
| 37.1. | 40 metr hündürlüyədək |
| 37.2. | 65 metr hündürlüyədək |
| 37.3. | 65 metrədək və daha hündür |
| 38. | Özəl baytarlıq təbabəti fəaliyyəti |
| 39. | Baytarlıq preparatlarının: |
| 39.1. | İstehsalı |
| 39.2. | Satışı |
| 40. | Biometrik texnologiyaların yaradılması və həmin texnologiyalara xidmət göstərilməsi |

**İSTİFADƏ OLUNMUŞ MƏNBƏ SƏNƏDLƏRİNİN SİYAHISI**

**1.**       19 mart 2003-cü il tarixli 861 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2003-cü il, № 3, maddə 153**)

**2.**       23 oktyabr 2003-cü il tarixli 965 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2003-cü il, № 10, maddə 570**)

**3.**       7 fevral 2005-ci il tarixli 193 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2005-ci il, № 2, maddə 69**)

**4.**       20 aprel 2005-ci il 226 nömrəli tarixli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2005-ci il, № 4, maddə 301**)

**5.**       27 aprel 2005-ci il tarixli 232 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2005-ci il, № 4, maddə 307**)

**6.**       30 avqust 2005-ci il tarixli 289 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2005-ci il, № 8, maddə 721**)

**7.**       31 oktyabr 2005-ci il tarixli **310** nömrəli Azərbaycan Respublikasının Prezidentinin Fərmanı (“**Azərbaycan” qəzeti, 1 noyabr 2005-ci il, № 253**)

**8.**       16 dekabr 2005-ci il tarixli 335 nömrəli Azərbaycan Respublikasının Prezidentinin Fərmanı (“**Azərbaycan” qəzeti, 17 dekabr 2005-ci il, № 292, Azərbaycan Respublikasının Qanunvericilik Toplusu, 2005-ci il, № 12, maddə 1104**)

**9.**       29 noyabr 2006-cı il tarixli 483 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2006-cı il, № 11, maddə 945**)

**10.**    29 dekabr 2006-cı il tarixli 510 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2006-cı il, № 12, maddə 1057**)

**11.**    29 iyun 2007-ci il tarixli 605 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 6, maddə 618**)

**12.**    6 avqust 2007-ci il tarixli 611 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 8, maddə 759**)

**13.**    16 avqust 2007-ci il tarixli 617 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 8, maddə 765**)

**14.**    18 oktyabr 2007-ci il tarixli 638 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 10, maddə 943**)

**15.**    13 noyabr 2007-ci il tarixli 650 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 11, maddə 1098**)

**16.**    23 noyabr 2007-ci il tarixli 658 nömrəli Azərbaycan Respublikasının Prezidentinin Fərmanı (**Azərbaycan Respublikasının Qanunvericilik Toplusu, 2007-ci il, № 11, maddə 1106**)

**17.**    6 avqust 2008-ci il tarixli **811** nömrəli Azərbaycan Respublikasının Prezidentinin Fərmanı**(“Azərbaycan” qəzeti 10 avqust 2008-ci il, № 176, Azərbaycan Respublikasının Qanunvericilik Toplusu, 2008-ci il, № 8, maddə 718)**

**18.**    12 sentyabr 2008-ci il tarixli 827 nömrəli Azərbaycan Respublikasının Prezidentinin Fərmanı **(“Azərbaycan” qəzeti 13 sentyabr 2008-ci il, № 205, Azərbaycan Respublikasının Qanunvericilik Toplusu, 2008-ci il, № 9, maddə 799)**

**19.**    11 noyabr 2008-ci il tarixli 13 nömrəli Azərbaycan Respublikasının Prezidentinin Fərmanı **(“Azərbaycan” qəzeti 19 noyabr 2008-ci il, № 259, Azərbaycan Respublikasının Qanunvericilik Toplusu, 2008-ci il, № 11, maddə 969)**

**20.**    2 dekabr 2008-ci il tarixli 30 nömrəli Azərbaycan Respublikasının Prezidentinin Fərmanı (**“Azərbaycan” qəzeti 3 dekabr 2008-ci il, № 271, Azərbaycan Respublikasının qanunvericilik toplusu, 2008-ci il, № 12, maddə 1059**)

**21.**    9 fevral 2009-cu il tarixli 51 nömrəli Azərbaycan Respublikası Prezidentinin Fərmanı **(Azərbaycan Respublikasının Qanunvericilik Toplusu, 2009-cu il, №02, maddə 64)**

**22.**    5 mart 2009-cu il tarixli 71 nömrəli Azərbaycan Respublikasının Prezidentinin Fərmanı**(“Azərbaycan” qəzeti  6 mart 2009-cu il, № 52, Azərbaycan Respublikasının Qanunvericilik Toplusu, 2009-cu il, №03, maddə 163)**

**23.**    6 avqust 2009-cu il tarixli 143 nömrəli Azərbaycan Respublikasının Prezidentinin Fərmanı **(“Azərbaycan” qəzeti  7 avqust 2009-cu il, № 172, Azərbaycan Respublikasının Qanunvericilik Toplusu, 2009-cu il, №08, maddə 619)**

**24.**    07 avqust 2009-cu il tarixli 145 nömrəli Azərbaycan Respublikasının Prezidentinin Fərmanı **(“Azərbaycan” qəzeti 08 avqust 2009-cu il, № 173, Azərbaycan Respublikasının Qanunvericilik Toplusu, 2009-cu il, №08, maddə 621)**

**25.**    30 oktyabr 2009-cu il tarixli **172** nömrəli Azərbaycan Respublikası Prezidentinin Fərmanı**(“Azərbaycan” qəzeti 1 noyabr 2009-cu il, № 244, Azərbaycan Respublikasının Qanunvericilik Toplusu, 2009-cu il, № 10, maddə 785)**

**26.**    10 noyabr 2009-cu il tarixli **176** nömrəli Azərbaycan Respublikasının Prezidentinin Fərmanı (**“Azərbaycan” qəzeti 11 noyabr 2009-cu il, № 252, Azərbaycan Respublikasının Qanunvericilik Toplusu, 2009-cu il, № 11, maddə 884**)

**27.**    10 fevral 2010-cu il tarixli **216** nömrəli Azərbaycan Respublikasının Prezidentinin Fərmanı**(“Azərbaycan” qəzeti 11 fevral 2010-cu il, № 32, Azərbaycan Respublikasının Qanunvericilik Toplusu, 2010-cu il, № 2, maddə 80)**

**28.**    11 mart 2010-cu il tarixli **229** nömrəli Azərbaycan Respublikasının Prezidentinin Fərmanı**(“Azərbaycan” qəzeti 12 mart 2010-cu il, № 56, Azərbaycan Respublikasının Qanunvericilik Toplusu, 2010-cu il, № 3, maddə 180)**

**29.**    17 sentyabr 2010-cu il tarixli **328** nömrəli Azərbaycan Respublikasının Prezidentinin Fərmanı**(“Azərbaycan” qəzeti 18 sentyabr 2010-cu il, № 203, Azərbaycan Respublikasının Qanunvericilik Toplusu, 2010-cu il, № 09, maddə 776)**

**30.**    13 dekabr 2010-cu il tarixli **361** nömrəli Azərbaycan Respublikasının Prezidentinin Fərmanı**(“Azərbaycan” qəzeti 14 dekabr 2010-cu il, № 274, Azərbaycan Respublikasının Qanunvericilik Toplusu, 2010-cu il, № 12, maddə 1061)**

**31.**    15 fevral 2011-ci il tarixli **381** nömrəli Azərbaycan Respublikası Prezidentinin Fərmanı**(“Respublika” qəzeti, 18 fevral 2011-ci il, № 38, “Azərbaycan” qəzeti, 20 fevral 2011-ci il, № 40, Azərbaycan Respublikasının Qanunvericilik Toplusu, 2011-ci il, № 02, maddə 85)**

**32.**    20 aprel 2011-ci il tarixli **419** nömrəli Azərbaycan Respublikası Prezidentinin Fərmanı**(“Respublika” qəzeti, 22 aprel 2011-ci il, Azərbaycan Respublikasının Qanunvericilik Toplusu, 2011-ci il, № 04, maddə 288)**

**33.**    7 iyun 2011-ci il tarixli **436** nömrəli Azərbaycan Respublikası Prezidentinin Fərmanı**(“Respublika” qəzeti, 12 iyun 2011-ci il, № 120, “Azərbaycan” qəzeti, 14 iyun 2011-ci il, № 127, Azərbaycan Respublikasının Qanunvericilik Toplusu, 2011-ci il, № 06, maddə 491)**

**34.**    11 avqust 2011-ci il tarixli **492** nömrəli Azərbaycan Respublikası Prezidentinin Fərmanı**(“Azərbaycan” qəzeti, 12 avqust 2011-ci il, № 176, Azərbaycan Respublikasının Qanunvericilik Toplusu, 2011-ci il, № 08, maddə 752)**

**35.**    26 oktyabr 2011-ci il tarixli **512** nömrəli Azərbaycan Respublikası Prezidentinin Fərmanı**(“Azərbaycan” qəzeti, 27 oktyabr 2011-ci il, № 238; Azərbaycan Respublikasının Qanunvericilik Toplusu, 2011-ci il, № 10, maddə 896)**

**36.**    29 noyabr 2012-ci il tarixli **754** nömrəli Azərbaycan Respublikası Prezidentinin Fərmanı**(“Respublika” qəzeti, 30 noyabr 2012-ci il, № 267, “Azərbaycan” qəzeti 2 dekabr 2012-ci il, № 269**, **Azərbaycan Respublikasının Qanunvericilik Toplusu, 2012-ci il, № 11, maddə 1114)**

**37.**    19 dekabr 2012-ci il tarixli **767** nömrəli Azərbaycan Respublikası Prezidentinin Fərmanı **(“Respublika” qəzeti, 21 dekabr 2012-ci il, № 285, “Azərbaycan” qəzeti 26 dekabr 2012-ci il, № 289, Azərbaycan Respublikasının Qanunvericilik Toplusu, 2012-ci il, № 12, maddə 1241)**

**38.**    10 fevral 2014-cü il tarixli **105** nömrəli Azərbaycan Respublikasının Prezidentinin Fərmanı (**“Respublika” qəzeti, 12 fevral 2014-cü il, № 30, Azərbaycan Respublikasının Qanunvericilik Toplusu, 2014-cü il, № 2, maddə112**)

**39.**    14 may 2014-cü il tarixli **164** nömrəli Azərbaycan Respublikasının Prezidentinin Fərmanı (**“Azərbaycan” qəzeti 16 may 2014-cü il, № 101**)

**40.**    11 iyul 2014-cü il tarixli **228** nömrəli Azərbaycan Respublikasının Prezidentinin Fərmanı (**“Respublika” qəzeti 13 iyul 2014-cü il, № 148**)

**41.**    31 oktyabr 2014-cü il tarixli **337** nömrəli Azərbaycan Respublikasının Prezidentinin Fərmanı (**“Respublika” qəzeti 02 noyabr 2014-cü il, № 239 Azərbaycan Respublikasının Qanunvericilik Toplusu, 2014-cü il, № 10, maddə 1222**)

**42.**    18 mart 2015-ci il tarixli **489** nömrəli Azərbaycan Respublikasının Prezidentinin Fərmanı (**“Azərbaycan” qəzeti 31 mart 2015-ci il, № 65**)

**43.**    10 sentyabr 2015-ci il tarixli **592** nömrəli Azərbaycan Respublikası Prezidentinin Fərmanı **(“Respublika” qəzeti, 11 sentyabr 2015-ci il, № 198)**